|  |
| --- |
| +\*xfs\*pvs\*lsu\*cvA\*xBj\*qkc\*oEa\*dvk\*ckk\*wwn\*pBk\*-+\*yqw\*xEE\*owE\*lDo\*yni\*krn\*ajm\*EDt\*Bbo\*jus\*zew\*-+\*eDs\*lyd\*lyd\*lyd\*lyd\*urw\*luw\*BEj\*Bgz\*Dvg\*zfE\*-+\*ftw\*raE\*lEa\*hvA\*Cck\*cEc\*osw\*rno\*eAk\*ncc\*onA\*-+\*ftA\*knv\*sFv\*dwC\*wqg\*woE\*oiB\*iCz\*xtu\*ydg\*uws\*-+\*xjq\*pjk\*pbs\*kyf\*ihs\*ozo\*voy\*tyf\*ydt\*Ety\*uzq\*- |

|  |
| --- |
|  |

 

 **REPUBLIKA HRVATSKA**

**KRAPINSKO-ZAGORSKA ŽUPANIJA**

**UPRAVNI ODJEL ZA JAVNU**

**NABAVU I EU FONDOVE**

KLASA: 406-03/24-01/24

URBROJ: 2140-11/3-24-1

Krapina, 30. travnja 2024.

Na temelju članka 11. stavka 5. Zakona o pravu na pristup informacijama („Narodne novine“, broj 23/13., 85/15. i 69/22.), odredba Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnika Krapinsko-zagorske županije“, broj 24/14.) i članka 32. Statuta Krapinsko-zagorske županije („Službeni glasnik Krapinsko-zagorske županije“, 13/01., 5/06., 14/09., 11/13., 13/18, 5/20, 10/21 i 15/21 – pročišćeni tekst) upućuje se

**JAVNI POZIV**

**za savjetovanje sa zainteresiranom javnošću**

**u postupku donošenja Pravilnika o provedbi postupaka jednostavne nabave**

Krapinsko-zagorska županija javni je naručitelj i obveznik primjene Zakona o javnoj nabavi („Narodne novine“ broj 120/2016. i 114/22, dalje u tekstu: ZJN 2016), kojim su uređeni postupci sklapanja ugovora o javnoj nabavi i okvirnih sporazuma radi nabave robe, radova ili usluga te pravna zaštita u vezi s tim postupcima.

Člankom 15. ZJN propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije.

Sukladno navedenim zakonskim odredbama, Županijska skupština Krapinsko-zagorske županije je na 2. sjednici održanoj dana 28. lipnja 2017. godine donijela Pravilnik o provedbi postupaka jednostavne nabave robe, radova i usluga KLASA: 406-01/17-01/09, URBROJ: 2140/01-01-17-5, koji je objavljen u Službenom glasniku Krapinsko-zagorske županije broj 24/17, te isti do sada nije mijenjan.

Navedenim Pravilnikom o provedbi postupaka jednostavne nabave robe, radova i usluga postupci i nositelji jednostavne nabave Županije propisani su na slijedeći način:

* provedba postupaka jednostavne nabave čija je procijenjena vrijednost manja od 20.000,00 kuna,
* postupke nabave čija je procijenjena vrijednost jednaka ili veća od 20.000,00 kuna i manja od 70.000,00 kuna
* postupke nabave čija je procijenjena vrijednost jednaka ili veća od 70.000,00 kuna i manja od 200.000,00 kuna za nabavu robe i usluga, odnosno manja od 500.000,00 kuna za nabavu radova.

Trenutna praksa ukazuje na potrebu za određenim izmjenama u propisanim postupcima te se predlaže donošenje novog Pravilnika o provedbi postupaka jednostavne nabave, a ponajviše radi prilagodbe uvođenja eura kao službene valute u Republici Hrvatskoj.

U odredbama Nacrta Pravilnika o provedbi postupaka jednostavne nabave predlaže se postupke nabave i nositelje utvrditi na slijedeći način:

* Provedba postupka prema visini vrijednosnih pragova dijeli se:
* provedba postupaka jednostavne nabave čija je procijenjena vrijednost manja od 2.650,00 eura bez PDV-a
* provedba postupaka jednostavne nabave čija je procijenjena vrijednost jednaka ili veća od 2.650,00 eura bez PDV-a i manje od 13.000,00 eura bez PDV-a
* provedba postupaka jednostavne vrijednosti jednake ili veće od 13. 000,00 eura, a manje od 26.540,00 eura bez PDV-a za robu i usluge, odnosno manje od 66.360,00 eura bez PDV-a za radove;
* Za svaki od gore tri navedena vrijednosna praga propisuje se određena procedura provođenja postupka jednostavne nabave;
* Bez obzira na gore navedenu visinu pragova procijenjenih vrijednosti propisuju se izuzeća kada i u kojim slučajevima je dozvoljeno Poziv na dostavu ponude uputiti samo jednom (1) gospodarskom subjektu;
* Kriterij za odabir ponude ostaje najniža cijena ili najpovoljnija ponuda s ciljem ostvarenja načela „najbolja vrijednost za novac“
* Propisane su odredbe koje se odnosne na praćenje izvršenja obveza iz sklopljenih ugovora o jednostavnoj nabavi odnosno izdanih narudžbenica.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Narodne novine“ broj 24/14.), poziva se zainteresirana javnost da svojim prijedlozima i sugestijama pridonese kvaliteti donošenja Pravilnika o provedbi postupaka jednostavne nabave kao općeg akta.

Svi u roku pristigli prijedlozi razmotrit će se, a oni prihvaćeni, ugraditi u konačni prijedlog nacrta Pravilnika o provedbi postupaka jednostavne nabave koji će se potom uputiti Županijskoj skupštini na donošenje.

Svoje prijedloge i sugestije možete dostaviti putem Obrasca za sudjelovanje u javnoj raspravi i to u pisanom obliku na adresu: Krapinsko-zagorska županija, Upravni odjel za javnu nabavu i EU fondove, Magistratska 1, Krapina ili na e-mail adresu: ljiljana.horvat@kzz.hr zaključno s danom 20. svibnja 2024. godine.

 **PROČELNICA**

**Vlatka Mlakar, dipl. oec.**